CELEX: 31991R1288
Language: hr
Date: 1991-05-14 00:00:00
Title: Uredba Komisije (EEZ) br. 1288/91 od 14. svibnja 1991. o razvrstavanju određene robe u kombiniranu nomenklaturu

02/Sv. 002
            
            
               HR
            
            
               Službeni list Europske unije
            
            
               84
            
         31991R1288
   
               L 122/11
            
            
               SLUŽBENI LIST EUROPSKE UNIJE
            
            
               14.05.1991.
            
         
      UREDBA KOMISIJE (EEZ) br. 1288/91
   od 14. svibnja 1991.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 1056/91 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. svibnja 1991.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 107, 27.4.1991., str. 10.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Mala ploča za izmjenjivi alat, koju čini kompaktni sloj sintetičkog dijamanta trajno pričvršćenog na podlogu od kovinskoga karbida.
                        
                     
            
               8207 90 10
            
            
               Razvrstavanje se utvrđuje u skladu s odredbama Općeg pravila 1., Općeg pravila 2. točke (a) i Općeg pravila 6. za tumačenje kombinirane nomenklature i tekstom oznaka KN 8207, 8207 90 i 8207 90 10.
               S obzirom na to da je radna površina ovih proizvoda od sintetičkog dijamanta, oni se ne mogu razvrstati pod tarifni broj 8209.
            
         
               
                           2.
                        
                        
                           Zaslon u boji koji može primati signal samo iz središnje jedinice za obradu stroja za automatsku obradu podataka. Zaslon ne može prikazivati slike u boji iz kompozitnog video signala.
                        
                     
            
               8471 92 90
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, napomenom 5.B Poglavlja 84. i tekstom oznaka KN 8471, 8471 92 i 8471 92 90.
            
         
               
                           3.
                        
                        
                           Tipkovnica za strojeve za automatsku obradu podataka u vlastitome kućištu. Ova ulazna jedinica nema vlastito napajanje električnom energijom i kako bi funkcionirala, mora putem priključnoga kabela biti spojena na središnju jedinicu za obradu stroja za automatsku obradu podataka.
                        
                     
            
               8471 92 90
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, napomenom 5.B Poglavlja 84. i tekstom oznaka KN 8471, 8471 92 i 8471 92 90. (vidi također Napomene s pojašnjenjem Harmoniziranog sustava za tarifni broj 8471).
            
         
               
                           4.
                        
                        
                           Grijaće trake za samoregulaciju temperature tekućina, koje se sastoje od bakrenog vodiča poprečnoga presjeka od 1,9 mm2, samoregulirajuće vodljive niti, izolacijske zaštite od fluoropolimera, pokositrene bakrene žice poprečnoga presjeka 2,8 mm2 i vanjskom zaštitom od fluoropolimera koja prekriva žicu. Grijaća traka regulira snagu grijanja u svim točkama kruga s kojim je povezana ovisno o temperaturi na koju nailazi. Općenito je namijenjena za namatanje oko cijevi.
                        
                     
            
               8516 80 90
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 8516, 8516 80 i 8516 80 90.
            
         
               
                           5.
                        
                        
                           Glave za optičko čitanje za CD uređaje, koja se sastoji od laserske diode i fotodiode u metalnome kućište s najviše 10 priključaka.
                        
                     
            
               8522 90 91
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 8522, 8522 90 i 8522 90 91.
               Ovi optički uređaji su sklopovi dioda te se kao takvi ne mogu razvrstati pod oznaku KN 8541.
            
         
               
                           6.
                        
                        
                           Fotografski aparat za jednokratnu upotrebu, koji se sastoji od plastične kutije veličine 98 × 58 × 35 mm u kojoj se nalazi fotografski film osjetljiv na svjetlost širine 35 mm za 24 snimke, te ima objektiv, okidač, tražilo, pokazivač broja snimaka i polugu za navijanje filma. Kutija se ne može ponovno koristiti nakon otvaranja.
                        
                     
            
               9006 53 00
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 9006 i 9006 53 00.
            
         
               
                           7.
                        
                        
                           Uređaj poznat kao „kromatski podešivač” sljedećih obilježja: nudi nekoliko načina ugađanja i dvije transpozicijske funkcije prilagođene različitim glazbenim instrumentima; ima ugrađeni mikrofon, kvarcni oscilator, mjerač frekvencije u obliku pokazivača i svjetlosne diode, a može imati i ugrađeni zvučnik; ima raspon ugađanja od sedam oktava (od 32,7 do 395,1 Hz).
                        
                     
            
               9209 10 00
            
            
               Razvrstavanje se utvrđuje u skladu s odredbama Općih pravila 1., 4. i 6. za tumačenje kombinirane nomenklature i tekstom oznaka KN 9209 i 9209 10 00.